**Matematică**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

încep de la minus infinit,

îmi ies în cale fracțiile.

la numitor pun zilele bune

iar la numărător cele rele.

înmulțesc cu fericirea,

ridic la putere iubirea

și nu știu cum se face

dar rezultatul e cu

virgulă și zero în față.

adun razele de soare,

scad norii și... nimic.

matematica mea nu se

potrivește cu cea din târg!

tinde spre plus infinit

dar rămâne aproape nulă.